ᠬᠥᠯᠥᠨ ᠪᠣᠶ᠋ᠢᠷ᠎ᠤᠨ ᠣᠯᠠᠨ ᠭᠠᠵᠠᠷ᠎ᠲᠤ ᠠᠭᠠᠷ᠎ᠤᠨ ᠳᠤᠯᠠᠭᠠᠨ -40°C᠎ᠬᠦᠷᠴᠠᠢ
ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ᠎ᠶᠢᠨ ᠴᠠᠭ ᠠᠭᠤᠷ᠎ᠤᠨ ᠲᠣᠪᠴᠢᠶ᠎ᠠ᠎ᠶᠢᠨ ᠠᠵᠢᠯᠲᠠᠨ ᠰᠢᠦᠢ
ᠢᠦᠢ ᠴᠢᠶᠠᠩ᠎ᠤᠨ ᠲᠠᠨᠢᠯᠴᠠᠭᠤᠯᠤᠭᠰᠠᠨ᠎ᠢᠶᠠᠷ᠂ 12 ᠰᠠᠷ᠎ᠠ᠎ᠶᠢᠨ 14᠎ᠦ ᠡᠳᠦᠷ᠎ᠦᠨ 8 ᠴᠠᠭ᠎ᠠᠴᠠ 15᠎ᠤ ᠡᠳᠦᠷ᠎ᠦᠨ
8 ᠴᠠᠭ ᠪᠣᠯᠲᠠᠯ᠎ᠠ᠂ ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ᠎ᠶᠢᠨ 266 ᠴᠠᠭ ᠠᠭᠤᠷ᠎ᠤᠨ ᠬᠢᠨᠠᠨ ᠬᠡᠮᠵᠢᠬᠦ ᠥᠷᠲᠡᠭᠡ᠎ᠳ᠋ᠤ ᠬᠠᠮᠤᠭ᠎ᠤᠨ
ᠳᠣᠣᠷ᠎ᠠ ᠠᠭᠠᠷ᠎ᠤᠨ ᠳᠤᠯᠠᠭᠠᠨ ᠨᠢ - 32°C᠎ᠡᠴᠡ ᠳᠤᠤᠷ᠎ᠠ ᠪᠤᠯᠤᠭᠰᠠᠨ 135 ᠥᠷᠲᠡᠭᠡ ᠪᠣᠶ᠂ ᠡᠭᠦᠨ᠎ᠳᠦ᠂ - 40°C᠎ᠡᠴᠡ ᠳᠤᠤᠷ᠎ᠠ ᠪᠤᠯᠤᠭᠰᠠᠨ 40 ᠥᠷᠲᠡᠭᠡ᠂ -40°C᠎ᠡᠴᠡ -38°C᠎ᠵᠢᠨ ᠬᠤᠭᠤᠷᠤᠨᠳᠤ 13 ᠥᠷᠲᠡᠭᠡ᠂ -38 ᠡᠴᠡ -35°C᠎ᠵᠢᠨ ᠬᠤᠭᠤᠷᠤᠨᠳᠤ 42 ᠥᠷᠲᠡᠭᠡ᠂ - 35ᠡᠴᠡ -32°C᠎ᠤᠨ ᠬᠤᠭᠤᠷᠤᠨᠳᠤ 40 ᠥᠷᠲᠡᠭᠡ ᠪᠣᠶ᠃ ᠶᠡᠬᠡᠲᠤᠯᠢ ᠭᠣᠣᠯ ᠪᠠᠯᠭᠠᠰᠤ ᠪᠣᠯ ᠶᠠᠭ᠍ᠰᠢ ᠬᠤᠳᠠ᠎ᠶᠢᠨ ᠬᠠᠮᠤᠭ᠎ᠤᠨ ᠬᠣᠢᠲᠤ ᠵᠠᠬ᠎ᠠ
ᠳ᠋ᠤ ᠪᠠᠢᠷᠢᠰᠢᠳᠠᠭ ᠪᠠᠯᠭᠠᠰᠤ ᠪᠣᠯᠣᠨ᠎ᠠ᠃ 15᠎ᠤ ᠡᠳᠦᠷ᠎ᠦᠨ ᠥᠷᠯᠥᠭᠡ ᠡᠷᠲᠡ ᠲᠣᠰ ᠪᠠᠯᠭᠠᠰᠤᠨ᠎ᠳᠤ -46°C᠎ᠤᠨ ᠠᠶᠤᠮᠰᠢᠭ᠍ᠲᠤ ᠬᠦᠢᠲᠡᠨ ᠢᠯᠡᠷᠡᠭᠰᠡᠨ ᠨᠢ ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ᠎ᠵᠢᠨ
ᠦᠨᠦ ᠡᠪᠦᠯ᠎ᠤᠨ ᠠᠭᠠᠷ᠎ᠤᠨ ᠳᠤᠯᠠᠭᠠᠨ ᠬᠠᠮᠤᠭ᠎ᠤᠨ ᠳᠣᠣᠷ᠎ᠠ ᠪᠤᠯᠤᠭᠰᠠᠨ ᠭᠠᠵᠠᠷ ᠪᠤᠯᠵᠠᠢ᠃ ᠶᠡᠬᠡᠲᠤᠯᠢ ᠭᠣᠣᠯ᠎ᠤᠨ
ᠴᠠᠭ ᠠᠭᠤᠷ᠎ᠤᠨ ᠠᠵᠢᠭ᠍ᠯᠠᠯᠲᠠ᠎ᠶᠢᠨ ᠥᠷᠲᠡᠭᠡᠨ᠎ᠳᠦ ᠰᠡᠯᠪᠢᠨ ᠵᠠᠰᠠᠬᠤ ᠠᠵᠢᠯ ᠥᠷᠨᠢᠭᠦᠯᠬᠦ᠎ᠪᠡᠷ ᠣᠴᠢᠭ᠍ᠰᠠᠨ
ᠶᠠᠭ᠍ᠰᠢ ᠬᠤᠳᠠ᠎ᠶᠢᠨ ᠴᠠᠭ ᠠᠭᠤᠷ᠎ᠤᠨ ᠲᠤᠪᠴᠢᠶ᠎ᠠ ᠵᠢᠨ ᠮᠡᠷᠭᠡᠵᠢᠯ᠎ᠦᠨ ᠪᠠᠲᠤᠯᠠᠭ᠎ᠠ᠎ᠶᠢᠨ ᠠᠵᠢᠯᠲᠠᠨ᠎ᠤ ᠲᠠᠨᠢᠯᠴᠠᠭᠤᠯᠤᠭᠰᠠᠨ᠎ᠢᠶᠠᠷ᠂
ᠰᠡᠯᠪᠢᠨ ᠵᠠᠰᠠᠬᠤ ᠠᠵᠢᠯ ᠳ᠋ᠤ ᠣᠬᠣᠷᠬᠠᠨ ᠬᠡᠳᠦᠨ ᠮᠢᠨᠦ᠋ᠲ᠎ᠪᠤᠯᠤᠯ ᠦᠭᠡᠢ ᠭᠠᠷ ᠬᠥᠯ ᠨᠢ ᠪᠡᠭᠡᠷᠡᠭᠡᠳ ᠮᠡᠳᠡᠭᠡ
ᠠᠯᠳᠠᠵᠠᠢ᠃ ᠰᠡᠯᠪᠢᠨ ᠵᠠᠰᠠᠬᠤ ᠤᠲᠠᠰᠤ ᠵᠢ ᠵᠠᠯᠭᠠᠬᠤ᠎ᠳᠤ ᠡᠷᠬᠡᠪᠰᠢ ᠪᠡᠭᠡᠯᠡᠢ᠎ᠪᠡᠨ ᠠᠪᠬᠤ ᠬᠡᠷᠡᠭ ᠲᠡᠢ
ᠪᠠᠢᠳᠠᠭ᠃ ᠲᠡᠭᠷᠢ ᠶᠡᠬᠡ ᠬᠦᠢᠲᠡᠷᠡᠭᠰᠡᠨ ᠵᠢᠡᠷ ᠳᠣᠬᠢᠶᠠᠨ᠎ᠤ ᠤᠲᠠᠰᠤ ᠨᠢ ᠬᠦᠯᠳᠡᠵᠦ ᠬᠠᠳᠠᠭᠤᠷᠠᠭᠠᠳ
ᠵᠠᠯᠭᠠᠬᠤ ᠳ᠋ᠤ ᠲᠦᠪᠡᠭᠳᠡᠢ ᠪᠤᠯᠳᠠᠭ ᠮᠦᠷᠲᠡᠭᠡᠨ ᠰᠢᠬᠠᠭᠤ ᠤᠷᠴᠢᠨ ᠳ᠋ᠤ ᠪᠡᠭᠡᠯᠡᠢ᠎ᠵᠡᠭᠦᠬᠦ᠎ᠳᠦ ᠬᠦᠳᠡᠬᠢ
ᠪᠤᠯᠳᠠᠭ᠃ ᠵᠣᠨ ᠳ᠋ᠠᠭᠠᠨ ᠬᠡᠳᠦᠨ ᠮᠢᠨᠦ᠋ᠲ᠎ᠲᠦ ᠯᠠ ᠵᠠᠯᠭᠠᠵᠤ ᠳᠠᠭᠤᠰᠬᠠᠳᠠᠭ ᠤᠲᠠᠰᠤ ᠵᠢ ᠡᠪᠦᠯ ᠪᠤᠯᠬᠤ
ᠳ᠋ᠤ ᠠᠷᠪᠠᠨ ᠬᠡᠳᠦᠨ ᠮᠢᠨᠦ᠋ᠲ ᠪᠤᠶᠤ ᠨᠠᠩ ᠣᠷᠳᠣ᠌ ᠴᠠᠭ ᠵᠠᠷᠤᠴᠠᠭᠤᠯᠳᠠᠭ ᠪᠤᠯᠵᠠᠢ᠃ ᠲᠤᠬᠠᠢ᠎ᠶᠢᠨ ᠡᠳᠦᠷ ᠬᠠᠭᠤᠴᠢᠨ ᠪᠠᠷᠭᠤ ᠬᠣᠰᠢᠭᠤᠨ᠎ᠤ ᠲᠡᠨᠢᠬᠡ ᠭᠣᠣᠯ᠎ᠤᠨ ᠣᠷᠣᠨ ᠪ ᠠᠭᠠᠷ᠎ᠤᠨ ᠳᠤᠯᠠᠭᠠᠨ -45.2°C᠎ᠬᠦᠷᠴᠠᠢ᠃ ᠮᠠᠯᠴᠢᠨ ᠲᠤᠩᠭᠠᠯᠠᠭ ᠥᠷᠯᠥᠭᠡ ᠡᠷᠲᠡᠯᠡᠵᠦ ᠭᠠᠷᠬᠤ ᠳ᠋ᠠᠭᠠᠨ ᠬᠠᠮᠤᠭ᠎ᠤᠨ
ᠳᠤᠯᠠᠭᠠᠨ ᠭᠡᠵᠦ ᠪᠤᠳᠤᠭᠰᠠᠨ ᠠᠷᠠᠰᠤᠨ ᠮᠠᠯᠠᠭᠠᠢ᠎ᠪᠠᠨ ᠵᠡᠭᠦᠵᠡᠢ᠂ ᠭᠡᠰᠡᠨ ᠴᠦ᠍ ᠶᠡᠬᠡ ᠬᠦᠢᠳᠡᠨ ᠳ᠋ᠤ
ᠠᠷᠪᠠᠭᠠᠳ ᠮᠢᠨᠦ᠋ᠲ ᠪᠤᠯᠤᠯ ᠦᠭᠡᠢ ᠮᠠᠯᠠᠭᠠᠢ ᠶ᠋ᠢᠨ ᠰᠠᠷᠠᠪᠴᠢ ᠴᠠᠨᠭᠳᠤᠵᠠᠢ ᠭᠡᠵᠦ ᠰᠤᠷᠪᠤᠯᠵᠢᠯᠠᠭᠴᠢ ᠳ᠋ᠤ
ᠬᠡᠯᠡᠵᠦ ᠪᠠᠢᠯ᠎ᠠ᠃ ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ᠎ᠶᠢᠨ ᠴᠠᠭ ᠠᠭᠤᠷ᠎ᠤᠨ ᠲᠣᠪᠴᠢᠶ᠎ᠠ᠎ᠶᠢᠨ ᠠᠵᠢᠯᠲᠠᠨ ᠥᠨᠢᠷ
ᠬᠡᠯᠡᠬᠦ᠎ᠳᠡᠭᠡᠨ᠂ 15᠎ᠤ ᠡᠳᠦᠷ᠎ᠦᠨ ᠥᠷᠯᠥᠭᠡ ᠶᠡᠬᠡ ᠬᠢᠩᠭᠠᠨ ᠳᠠᠪᠠᠭ᠎ᠠ᠎ᠶᠢᠨ ᠣᠯᠠᠨ ᠭᠠᠵᠠᠷ᠎ᠤᠨ ᠬᠠᠮᠤᠭ᠎ᠤᠨ
ᠳᠣᠣᠷ᠎ᠠ ᠠᠭᠠᠷ᠎ᠤᠨ ᠳᠤᠯᠠᠭᠠᠨ -44°C᠎ᠡᠴᠡ ᠳᠤᠷᠤᠭᠰᠢ ᠪᠤᠯᠵᠤ᠂ ᠢᠯᠠᠩᠭᠤᠶ᠎ᠠ ᠰᠢᠭᠤᠢᠲᠤ ᠣᠷᠣᠨ᠎ᠤ ᠬᠣᠢᠲᠤ ᠬᠡᠰᠡᠭ᠎ᠦᠨ
48 ᠴᠠᠭ ᠲᠦ᠍ ᠳᠤᠷᠤᠭᠰᠢᠯᠠᠭᠰᠠᠨ ᠠᠭᠠᠷ᠎ᠤᠨ ᠳᠤᠯᠠᠭᠠᠨ᠎ᠤ ᠬᠡᠮᠵᠢᠶ᠎ᠡ 20°C᠎ᠲᠦ᠍ ᠣᠶ᠋ᠢᠷᠠᠳᠤᠵᠤ᠂ ᠡᠨᠡ ᠡᠪᠦᠯ᠎ᠤᠨ ᠬᠠᠮᠤᠭ᠎ᠤᠨ ᠬᠦᠢᠲᠡᠨ ᠥᠷᠯᠥᠭᠡ ᠪᠣᠯᠵᠠᠢ᠃
ᠬᠠᠮᠤᠭ᠎ᠤᠨ ᠳᠣᠣᠷ᠎ᠠ ᠠᠭᠠᠷ᠎ᠤᠨ ᠳᠤᠯᠠᠭᠠᠨ ᠢᠯᠡᠷᠡᠭᠰᠡᠨ ᠭᠠᠵᠠᠷ᠎ᠪᠤᠯᠬᠤ ᠶᠡᠬᠡᠳᠤᠯᠢ ᠭᠣᠣᠯ᠎ᠤᠨ ᠴᠠᠭ ᠠᠭᠤᠷ᠎ᠤᠨ
ᠥᠷᠲᠡᠭᠡ᠎ᠶᠢᠨ ᠪᠠᠢᠭᠤᠯᠤᠭᠰᠠᠨ ᠲᠡᠦᠬᠡ ᠨᠢ ᠲᠡᠶ᠋ᠢᠮᠦ ᠣᠷᠳᠣ᠌ ᠪᠢᠰᠢ ᠪᠣᠯᠬᠣᠷ ᠬᠠᠮᠢᠶ᠎ᠠ ᠪᠦᠬᠦᠢ ᠲᠡᠮᠳᠡᠭᠯᠡᠯ᠎ᠢ
ᠡᠷᠢᠵᠦ ᠣᠯᠣᠭᠰᠠᠨ ᠦᠭᠡᠢ᠂ ᠭᠡᠪᠡᠴᠦ ᠲᠡᠭᠦᠨ᠎ᠦ ᠣᠶ᠋ᠢᠷᠠᠯᠴᠠᠭ᠎ᠠ ᠪᠠᠢᠭ᠎ᠠ《ᠲᠣᠯᠢ ᠭᠣᠣᠯ》ᠥᠷᠲᠡᠭᠡ᠎ᠲᠠᠢ ᠠᠳᠠᠯᠢᠳᠬᠠᠪᠠᠯ᠂ ᠡᠨᠡ ᠨᠢ 2009 ᠣᠨ᠎ᠠᠴᠠ ᠨᠠᠭᠠᠰᠢᠬᠢ 12 ᠰᠠᠷ᠎ᠠ᠎ᠶᠢᠨ
ᠬᠠᠮᠤᠭ᠎ᠤᠨ ᠳᠣᠣᠷ᠎ᠠ ᠠᠭᠠᠷ᠎ᠤᠨ ᠳᠤᠯᠠᠭᠠᠨ᠎ᠤ ᠲᠡᠮᠳᠡᠭᠯᠡᠯ ᠪᠣᠯᠣᠨ᠎ᠠ᠃ ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ᠎ᠶᠢᠨ ᠴᠠᠭ ᠠᠭᠤᠷ᠎ᠤᠨ ᠮᠡᠳᠡᠭᠡ ᠵᠢᠨ ᠵᠢᠱ᠌ᠢᠯᠲᠡ᠎ᠪᠡᠷ᠂ ᠢᠷᠡᠬᠦ
ᠭᠤᠷᠪᠠᠨ ᠡᠳᠦᠷ᠎ᠲᠦ ᠰᠢᠭᠤᠢᠲᠤ ᠣᠷᠣᠨ᠎ᠤ ᠬᠣᠢᠲᠤ ᠬᠡᠰᠡᠭ᠎ᠦᠨ ᠭᠠᠵᠠᠷ ᠣᠷᠣᠨ᠎ᠤ ᠬᠠᠮᠤᠭ᠎ᠤᠨ ᠳᠣᠣᠷ᠎ᠠ ᠠᠭᠠᠷ᠎ᠤᠨ
ᠳᠤᠯᠠᠭᠠᠨ -40°C᠎ᠡᠴᠡ ᠳᠣᠷᠣᠭ᠍ᠰᠢ ᠪᠠᠢᠬᠤ ᠪᠡᠨ ᠪᠠᠲᠤᠯᠠᠨ᠎ᠠ᠃ ᠥᠷᠯᠥᠭᠡ᠎ᠡᠷᠲᠡ ᠳ᠋ᠡᠭᠡᠨ ᠠᠳᠠᠯᠢ
ᠪᠤᠰᠤ ᠬᠡᠮᠵᠢᠶᠡᠨ᠎ᠦ 《ᠮᠥᠰᠥᠳᠦᠭᠰᠡᠨ ᠮᠠᠨᠠᠨ》 ᠭᠠᠷᠬᠤ ᠵᠢ ᠠᠩᠬᠠᠷᠤᠨ ᠰᠡᠷᠭᠡᠢᠯᠡᠬᠦ ᠬᠡᠷᠡᠭᠲᠡᠢ ᠭᠡᠵᠦ ᠪᠠᠢᠨ᠎ᠠ᠃ ᠬᠦᠢᠲᠡᠨ ᠠᠭᠤᠷ ᠠᠮᠢᠰᠬᠤᠯ ᠡᠮᠦᠨᠡᠰᠢᠯᠡᠭᠰᠡᠨ ᠨᠥᠯᠥᠭᠡ᠎ᠪᠡᠷ᠂ 12 ᠰᠠᠷ᠎ᠠ  ᠶ᠋ᠢᠨ 15᠎ᠤ ᠡᠳᠦᠷ ᠬᠥᠯᠥᠨ ᠪᠣᠶ᠋ᠢᠷ ᠬᠣᠲᠠ ᠶ᠋ᠢᠨ ᠶᠡᠬᠡᠩᠬᠢ
ᠭᠠᠵᠠᠷ᠎ᠵᠢᠡᠷ ᠴᠢᠨᠭᠭ᠎ᠠ ᠬᠦᠢᠲᠡᠨ ᠤᠷᠤᠰᠬᠠᠯ ᠦᠨᠭᠭᠡᠷᠡᠵᠦ᠂ ᠣᠯᠠᠨ ᠭᠠᠵᠠᠷ᠎ᠤᠨ ᠠᠭᠠᠷ᠎ᠤᠨ ᠳᠤᠯᠠᠭᠠᠨ -40°C᠎ᠬᠦᠷᠴᠤ᠂ ᠶᠠᠭ᠍ᠰᠢ ᠬᠣᠲᠠ ᠶ᠋ᠢᠨ ᠶᠡᠭᠡᠳᠤᠯᠢ ᠭᠣᠣᠯ᠎ᠤᠨ ᠠᠭᠠᠷ᠎ᠤᠨ ᠳᠤᠯᠠᠭᠠᠨ
ᠬᠠᠮᠤᠭ᠎ᠤᠨ ᠳᠤᠤᠷ᠎ᠠ ᠪᠠᠢᠵᠤ -46°C᠎ᠲᠤ ᠬᠦᠷᠴᠦ᠂ ᠡᠨᠡ ᠡᠪᠦᠯ᠎ᠦᠨ ᠬᠠᠮᠤᠭ᠎ᠤᠨ
ᠳᠣᠣᠷ᠎ᠠ ᠬᠡᠮᠵᠢᠶᠡᠨ᠎ᠳᠦ ᠬᠦᠷᠴᠡᠢ᠃ ᠭᠤᠳᠤᠮᠵᠢ
ᠵᠢᠨ ᠮᠤᠳᠤᠳ ᠮᠦᠰᠦᠨ ᠳ᠋ᠤ ᠬᠤᠴᠢᠭᠳᠠᠨ ᠵᠡᠭᠡᠯᠢ ᠵᠢᠨ ᠮᠠᠨᠠᠨ ᠳ᠋ᠤ ᠦᠵᠡᠭᠳᠡᠴᠡ 1km᠎ᠬᠦᠷᠬᠦ ᠦᠭᠡᠢ ᠪᠤᠯᠵᠤ᠂ ᠬᠣᠲᠠ᠎ᠶᠢᠨ
ᠠᠷᠠᠳ᠎ᠤᠨ ᠶᠠᠪᠤᠵᠤ ᠰᠠᠭᠤᠬᠤ᠎ᠳᠤ ᠶᠡᠬᠡ ᠲᠦᠪᠡᠭ ᠪᠤᠯᠵᠠᠢ᠃ ᠢᠷᠡᠯᠳᠡ᠄  ᠤᠮᠠᠷᠠᠳᠤ ᠵᠢᠨ
ᠰᠤᠨᠢᠨ